વિશ્વના 165 દેશોમાં પુરુષો કરતાં લાંબું જીવન જીવે છે મહિલાઓ\nઇથિયોપિયાના લોકોનું આયુષ્ય 1990ના વર્ષની સરખામણીએ 19 વર્ષ લંબાયું છે, જ્યારે સૌથી લાંબો જીવનકાળ ધરાવતા દેશોમાંના લોકો સૌથી ઓછો જીવનકાળ ધરાવતા દેશોના લોકોની સરખામણીએ 34 વર્ષ વધુ જીવે છે. 

આ તારણ બીબીસીના લાઇફ એક્સપેક્ટન્સી કેલક્યુલેટરનું છે, જેમાં ઇન્સ્ટિટ્યૂટ ઑફ હેલ્થ મેટ્રિક્સ ઍન્ડ ઇવેલ્યુએશન(આઈએચએમઈ)ના ગ્લોબલ બર્ડન ઑફ ડિસીઝ પ્રોજેક્ટની માહિતીનો ઉપયોગ કરવામાં આવ્યો છે. 

તેનાં મુખ્ય તારણો અમે નીચે આપેલા ચાર્ટ્સમાં જણાવ્યા છે. 

1.  આપણું આયુષ્ય વધ્યું 

1990 પછી વૈશ્વિક જીવનકાળમાં સાતથી વધુ વર્ષનો વધારો થયો છે, જે દર સાડા ત્રણ વર્ષે એક વર્ષનો વધારો સૂચવે છે. 

દુનિયાભરના લોકો હવે વધારે વર્ષ જીવી રહ્યા છે, જે ઊંચી આવક ધરાવતા દેશોમાં હૃદયરોગને કારણે થતા મૃત્યુના દરમાં ઘટાડા તથા નીચી આવક ધરાવતા દેશોમાં બાળમૃત્યુદરમાં થયેલા ઘટાડાને આભારી છે. 

આરોગ્ય સંભાળ તથા સ્વચ્છતાની બહેતર વ્યવસ્થા અને રોગોની સારવાર માટેની તબીબી શોધોએ પણ લોકોનો જીવનકાળ લંબાવવામાં યોગદાન આપ્યું છે. 

2. પશ્ચિમી યુરોપ છે ટોચ પર

લોકોનો જીવનકાળ લાંબો હોય એવા ટોચના 20 દેશો પૈકીના 14 યુરોપના છે, પણ સરેરાશની દૃષ્ટિએ પૂર્વ એશિયા ટોચ પર છે. 

જાપાન અને સિંગાપુરમાં આજે જન્મેલું બાળક 84 વર્ષ જીવશે તેવી આશા છે. 

81 વર્ષના જીવનકાળ સાથે ઇંગ્લૅન્ડ ટોચના 20 દેશોમાં પ્રવેશવાની તૈયારીમાં છે, જ્યારે 80 વર્ષના જીવનકાળ સાથે નોર્ધન આય ર્લૅન્ડ અને વેલ્સ અનુક્રમે 32 તથા 34મા ક્રમે છે. 

સરેરાશ 79 વર્ષનો જીવનકાળ ધરાવતા 198 દેશોમાં સ્કૉટલૅન્ડ 42મા ક્રમે છે. 

3. આફ્રિકન દેશો છેક નીચે

નીચલા ક્રમ પરના 20 દેશોમાં માત્ર બે દેશને બાદ કરતાં બાકીના બધા આફ્રિકાના છે. 

લેસોથો અને સેન્ટ્રલ આફ્રિકન રિપબ્લિક આંતરવિગ્રહમાં ખેદાનમેદાન થઈ ગયાં છે. 

આ બન્ને દેશોમાં 2016માં જન્મેલાં બાળકનો જીવનકાળ 50 વર્ષનો હોવાની આશા છે, જે જાપાનમાં 2016માં જન્મેલા બાળકના જીવનકાળ કરતાં 34 વર્ષ ઓછો છે. 

દાયકાઓ સુધી ચાલેલા યુદ્ધ, દુકાળ અને અરાજકતાને કારણે અફઘાનિસ્તાન નીચલા ક્રમના દેશોમાં સ્થાન મેળવનારો એશિયાનો એકમાત્ર દેશ છે, તેમાં જીવનકાળ 58 વર્ષનો છે. 

4. પુરુષો કરતાં મહિલાઓનું આયુષ્ય લાંબુ

198 દેશો પૈકીના 195માં પુરુષો કરતાં મહિલાઓ સરેરાશ છ વર્ષ વધુ જીવે છે. જોકે, કેટલાક દેશોમાં એ તફાવત 11 વર્ષ જેટલો મોટો છે. 

નીચે આપેલો ચાર્ટ દર્શાવે છે તેમ, સૌથી મોટો તફાવત ઇસ્ટર્ન યુરોપ અને રશિયામાં...\n\ntl;dr:
દુનિયાના 165 દેશોમાં પુરુષો કરતાં મહિલાઓ વધુ લાંબુ જીવે છે અને રશિયામાં મહિલાઓ પુરુષો કરતાં 11 વર્ષ વધુ જીવે છે.